**Cabak Coko** (***Nyctiphrynus rosenbergi***) ialah spesies tukang dalam keluarga Caprimulgidae. Ia ditemui di Kolombia dan Ekuador.

Taksonomi dan sistematik
------------------------

Ia pada asalnya diperihalkan sebagai *Caprimulgus rosenbergi*, dalam genus yang kemudiannya dibahagikan kepada aneka genus. Ia pernah dianggap sebagai subspesies *Nyctiphrynus ocellatus* tetapi buluan, penyuaraan, dan perbezaan genetik menunjukkan ia sebagai spesies tersendiri. Ia ialah ekajenis.

Pemerihalan
-----------

Panjangnya ialah 19.5 hingga 22.5 cm (7.7 hingga 8.9 in); seekor betina berberat 52 g (1.8 oz). Dewasa biasanya berkelainan perang gelap. Kepalanya kelabu dengan banyak tompok hitam, belakangnya kelabu berbintik lelang dan karat, dan punggungnya lebih perang berbintik putih-kelabu. Sayapnya perang hingga perang gelap dengan berbintik dan bertompok kuning keperangan, lelang, dan karat serta dua tompok putih menonjol. Dagunya perang gelap berbintik lelang dan tekaknya bertompok putih besar. Dadanya perang bersorot dan berbintik lelang, perut dan lambungnya perang kehitaman bersorot putih-kelabu sempit padat. Juvenilnya serupa dengan dewasa tetapi tidak mempunyai dua tompok putih pada sayap dan tanda belakang dan dadanya lebih berangan.

Taburan dan habitat
-------------------

Ia ditemui di lereng Pasifik dari bahagian utara Pentadbiran Coko di Kolombia ke selatan ke Pentadbiran Esmeraldas di Ekuador dan mungkin lebih jauh ke selatan juga. Ia mendiami kawasan semulajadi Pasifik/Coko, biom yang dicirikan oleh hutan malar hijau yang sangat lembap. Ia kelihatan menggemar sisi seperti di sepanjang sungai dan di bukaan pohon. Dalam ketinggian, julatnya dari aras laut hingga 900 m (3,000 ka).

Tingkah laku
------------

### Pemakanan

Ia bersifat krepuskul dan nokturnal. Ia telah diperhatikan meramu dengan menangkap mangsa dari tanah atau tenggeran dan juga dalam penerbangan berterusan di atas kanopi. Makanannya ialah serangga tetapi butirannya belum dikaji.

### Pembiakan

Hampir tiada apa yang diketahui tentang fenologi pembiakannya. Ia diandaikan untuk menelurkan satu atau dua biji telur terus ke atas tanah seperti ahli keluarga Caprimulgidae yang lain. Musim pembiakannya dipercayai bermula dari Mac hingga Jun.

### Vokalisasi

Seruannya ialah "siulan berirama *kwor kwor kwor kweeér* yang bergema". Ia juga membuat "nada seakan katak seperti *kwok* atau *kwi-kwok*, dan *klaw*".

Status
------

IUCN telah menilainya sebagai Kurang Membimbangkan. Saiz populasinya tidak diketahui tetapi dipercayai semakin berkurang kerana peningkatan penyahhutanan untuk penempatan, penukaran kepada ladang kelapa sawit, dan kegunaan lain.

Rujukan
-------

1. 1 2  BirdLife International (2016). "Choco Poorwill *Nyctiphrynus rosenbergi*". *Senarai Merah Spesies Terancam IUCN*. **2016**. Dicapai pada 26 July 2022.
2. ↑  Gill, F.; Donsker, D.; Rasmussen, P. (July 2021). "IOC World Bird List (v 11.2)". Dicapai pada July 14, 2021.
3. ↑  Remsen, J. V. Jr. J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, and K. J. Zimmer.
4. 1 2 3 4 5 6  Byington, J. (2020).

|  |  |
| --- | --- |
| Pengenalpastian takson | 
* Wd: Q1261378
* ADW: Nyctiphrynus\_rosenbergi
* Avibase: A7CDF961244BAA99
* eBird: chopoo1
* GBIF: 2497009
* iNaturalist: 19643
* IRMNG: 11368239
* ITIS: 555550
* IUCN: 22724499
* NCBI: 723273
* Xeno-canto: Nyctiphrynus-rosenbergi

 |